ХэкIуэдахэм я фэеплъым пщIэ хуащI
Урысей гвардием и управленэу КъБР-м щыIэм и лэжьакIуэхэр щыIащ «Вечная память жертвам фашизма» фэеплъым деж икIи нэмыцэ зэрыпхъуакIуэхэр къыщыдэбгъэрыкIуа илъэсхэм хэкIуэда налшыкдэсхэм пщIэ хуащIу, дакъикъэкIэ щымащ.
Апхуэдэуи росгвардейцхэм ягу къагъэкIыжащ фэеплъым и тхыдэмрэ Налшык къалэм Хэку зауэшхуэм къыщытхьа ТекIуэныгъэм хуищIа хэлъхьэныгъэмрэ.
Дзэ щIыхьым и къалэ Налшык фашистхэм яIыгъащ 1942 гъэм жэпуэгъуэм и 28-м щыщIэдзауэ 1943 гъэм щIышылэм и 3-м нэсыху. А лъэхъэнэм Къэбэрдей-Балъкъэрым и къалэхэмрэ къуажэхэмрэ щаукIауэ щытащ совет цIыху куэд.
Полицэм и майор Лыкъуэжь Маринэ,
Росгвардием и управленэу КъБР-м щыIэм и пресс-IуэхущIапIэм и унафэщI.
